
Inungnut Tuhaqtitaujuqhaq
Ihuanggittut Nanminiqutikkut Atuqpagainniq : Qajagilutit niuviraiguvit 

Aullaqtirvia Ublua: 	Taaqhivalirvia 11, 2025
Nutqarvikhaa Ublua: 	Taaqhivalirvia 18, 2025
Nunavut-tamaat	60 sec
 
Aujami alianaktuq niuviriami iqaluqhiugutinik, aujami aannuraanik, nutaqqatlu’ hulidjutiqhainnut. Havagvia Nunallaamun Kivraqtuijit’ Niuvaanikkut Havagvia itqaumaqujait Nunavunmiut pidjutilutik qajagilutik niuvigaigumik qaritaujakkut inungmiutigutlu, ilitaqhimalugitlu pilaagutait ataani Niuvingnikkut Munaridjutikkut Maligaa . 

Niuvingnahuaqtut itqaumaqujaujut imaa:  
· Qajagilugit kukingnahuat niuvigaiguvit inungnut tuhaadjutainni, taapkuatut Instagram Facebook kutluunniit. 
· Kangiqhilugit tainiit, qanurinmanggaanggit, kiqliqhaitlu sainiktinnatin niuviktinnatinluunniit tamajanik kivraqtuutiqhanutluunniit.  
· Qiniqlugu nakuujaaqhainnik, qaffiutilanggit, huminlu niuviktauhimajut.   
· Pihimalutin aadjiliurhimajumik niuvgutingnut, akiliraqhat, humilu humut ubluanggannut. 
· Ilihimalugu niuvigaiguvit humi “ittuq taimaatun” ilvit niuviktat ilvit qajagijaqhat piqanggittumik humun ubluangganut nakuujuq naammagijaudjutikkutluunniit.
· Ilitturijautinnatin ihuittuqaqtutigun atuqtauvaktut ataani ilanga 72.2 of the Consumer Protection Act. 
· 
Nanminiqaqtut uqaudjujaujut taimaatun pinggillutik:  
· Ihuittumik utirutiqagumajut naluqhaqtittiplugit niuvvaaviit niuviriamingnik hunavalurnik kivraqtuinirmunluunniit.  
· Ihuanggitumik qanurinmanggaatigut, qaffiutilanggit, humiminlu pidjutihimajut hunavaluit kivraqtuutikkutlu. 
· Ihuanggittut niuvvaaviit talvuunatigut akiqhatigun tainiinnutlu qanurinmanggaatigutlu.  
· 
Ihumaguvit ihuittutin pidjutaujutin, titiraqvigilugit qaritaujakkut uvuuna ConsumerProtection@gov.nu.ca, talvunggaulutinluunniit Permits, licenses and complaints makpirvia naunaittiariami. 

###


Tuhaqtipkainikkut Uqarvigijakhaq:

Tanessa Boutin
Nunalingni Pivikhaqautikkut Havagvia 
867-975-7818 867-975-7818
CS@gov.nu.ca

ᑭᒃᑯᑐᐃᓐᓇᕐᓄᑦ ᑐᓴᕋᑦᓴᐃᑦ ᐊᑐᐃᓐᓇᐃᑦ ᐃᓄᒃᑎᑐᑦ, ᖃᓪᓗᓈᑎᑐᑦ ᐃᓄᐃᓐᓇᖅᑐᓐ ᐅᐃᕖᑎᑐᓪᓗ ᐅᕙᓂ www.gov.nu.ca.
Public Service Announcements are available in Inuktitut, English, Inuinnaqtun and French on www.gov.nu.ca.
Kavamatkunnin Tuhaqtitaujukhat hailihimajun Inuktitut, Qablunaatun, Inuinnaqtun Uiviivitigun uvani www.gov.nu.ca.
Les messages d’intérêt public sont disponibles en inuktitut, en anglais, en inuinnaqtun et en français au www.gov.nu.ca.

